CELEX: 62019TN0294
Language: sl
Date: 2019-05-04 00:00:00
Title: Zadeva T-294/19: Tožba, vložena 4. maja 2019 – Vanhoudt in drugi/EIB

8.7.2019   
            
            
               SL
            
            
               Uradni list Evropske unije
            
            
               C 230/57
            
         
      Tožba, vložena 4. maja 2019 – Vanhoudt in drugi/EIB
      (Zadeva T-294/19)
      (2019/C 230/71)
      Jezik postopka: angleščina
      
         Stranke
      
      
         Tožeče stranke: Patrick Vanhoudt (Gonderange, Luksemburg) in devet drugih tožečih strank (zastopnik: A. Haines, Barrister)
      
         Tožena stranka: Evropska investicijska banka (EIB)
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  sklep EIB z dne 31. januarja 2019 o zavrnitvi kompenzacije tožečim strankam za nenadomeščene izgube in o zavrnitvi dostopa do simulacijskega orodja SPAC in njegovih rezultatov razglasi za ničen;
               
            
                  —
               
               
                  dalje ali podredno EIB naloži, naj tožečim strankam plača nadomestilo za nepremoženjsko škodo, ki izhaja iz odločitve EIB, da ne dovoli dostopa do simulacijskega orodja SPAC in/ali njegovih rezultatov;
               
            
                  —
               
               
                  EIB odredi, da razkrije podatke o aktuarskem simulacijskem orodju SPAC in njegove rezultate v obliki izpisov aktuarskih simulacij, tako da lahko tožeče stranke ocenijo svoje nenadomeščene izgube in s tem ustreznost ali neustreznost kompenzacijskih ukrepov, ki jih je EIB v zvezi z njimi sprejela zaradi reform glede njihovih pokojnin in plačila;
               
            
                  —
               
               
                  EIB naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe kar zadeva predlog za razglasitev ničnosti navajajo štiri razloge in spodaj navedene razloge v zvezi z njihovim predlogom, naj Splošno sodišče odredi možnost dostopa do tega simulacijskega orodja in njegovih rezultatov.
      
                  1.
               
               
                  Prvi tožbeni razlog glede predloga za razglasitev ničnosti je kršitev točk 9, 10 in od 14 do 18 Memoranduma o soglasju in priloženega spremnega pisma, ki je bil 18. maja 2009 sklenjen med EIB in njenimi predstavniki zaposlenih.
               
            
                  2.
               
               
                  Drugi tožbeni razlog glede predloga za razglasitev ničnosti je kršitev načela varstva legitimnih pričakovanj.
               
            
                  3.
               
               
                  Tretji tožbeni razlog glede predloga za razglasitev ničnosti je kršitev pravice do učinkovitega pravnega sredstva, dobrega upravljanja in preglednosti.
               
            
                  4.
               
               
                  Četrti tožbeni razlog glede predloga za razglasitev ničnosti je kršitev dostopa do osebnih podatkov.
               
            V zvezi z zahtevkom za dostop do navedenega simulacijskega orodja in njegovih rezultatov tožeče stranke nadalje navajajo kot sledi.
      
                  —
               
               
                  To, da EIB ni razkrila podatkov o aktuarskem simulacijskem orodju SPAC, krši člene 41, 42 in 47 Listine Evropske unije o temeljnih pravicah in člen 15(1) in15(3) PDEU;
               
            
                  —
               
               
                  EIB krši pravico tožečih strank, da dostopajo do osebnih podatkov, v nasprotju s členoma 14 in 17 Uredbe (EU) 2018/1725 Evropskega parlamenta in Sveta. (1)
                  
               
            
         (1)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL 2018 L 295, str. 39).